1782



Események 
 január 7. – Megnyit az Amerikai Egyesült Államok első kereskedelmi bankja, a Bank of North America.
 január 12. – II. József feloszlatja azokat a szerzetesrendeket, amelyek nem foglalkoznak oktatással, betegápolással, vagy a tudományok művelésével.
 február 5. – Spanyol és francia csapatok legyőzik a briteket Menorcánál, így Spanyolország visszaszerzi a hétéves háborúban elvesztett szigetet.
 március 22. - VI. Piusz pápa Bécsbe érkezik, hogy megkísérelje II. Józsefet rábírni az egyházat érintő rendeletei visszavonására. Udvarias elutasítást kap.
 április 2. – II. József egyesíti a Magyar Királyi Helytartótanácsot és Magyar Királyi Kamarát.
 május 27. - II. József rendelet ad ki a Magyar Királyi Udvari Kancellária és az Erdélyi Kancellária egyesítéséről.
 június 1. - II. József megtiltja a gyertyaégetést a katolikus templomokban.
 június 18. – Svájcban végrehajtják az a boszorkányságért kiszabott utolsó halálos ítéletet Anna Gödlin.
 július 16. – Mozart Szöktetés a szerájból című operájának ősbemutatója Bécsben
 augusztus 24.–augusztus 26. – Hont vármegyei vándorcigányok kivégzése a nyúzóvölgyi vérengzés keretében, a kannibalizmus hamis vádja alapján
 augusztus 30. – A budai egyetemen Mérnöki Intézet (Institutum Hydrotechnico-Geometricum) létesül.
 november 30. – az Egyesült Államok és Nagy-Britannia előzetes békét kötnek, ezzel gyakorlatilag véget ér az amerikai függetlenségi háború (a tényleges békeszerződést csak a következő évben írják alá).
 december 14. – Párizsban Montgolfier fivérek végrehajtják első - még ember nélküli - hőlégballonos kísérletüket.

Az év témái

1782 az irodalomban

1782 a tudományban

Születések 
 január 20. – János osztrák főherceg, császári-királyi tábornagy, a győri csatában a magyar nemesi felkelő hadsereg parancsnoka, a grazi Műszaki Egyetem alapítója († 1859)
 január 29. – Daniel Auber, francia zeneszerző, a 19. századi francia vígopera egyik legjelesebb képviselője († 1871)
 február 15. – William Miller, adventista prédikátor († 1849)
 március 13. – Oreszt Adamovics Kiprenszkij, a 19. század első évtizedeinek kiemelkedő orosz portréfestője († 1836)
 április 7. – Fehér Glycér, piarista rendi pap, tanár, költő († 1873)
 április 18. – Georg August Goldfuss, német paleontológus és zoológus († 1848)
 május 16. – Buczy Emil, magyar költő, piarista-rendi tanár, gyulafehérvári kanonok († 1839)
 május 20. – Ivan Fjodorovics Paszkevics, orosz tábornagy († 1856)
 augusztus 10. – Vicente Guerrero, mexikói köztársasági elnök († 1831)
 október 19. – Diénes Antal, piarista rendi pap, tanár, költő († 1848)
 október 27. – Niccolò Paganini, itáliai hegedűvirtuóz, zeneszerző († 1840)
 november 20. – Sina György, magyar bankár, nagybirtokos († 1856)
 december 5. – Martin Van Buren, az Egyesült Államok 8. elnöke († 1862)
 december 8. – Bartosságh József, nyugalmazott jószágigazgató († 1843)
 december 24. – Polgár Mihály református lelkész, a Dunamelléki református egyházkerület püspöke († 1854)

Halálozások 
 január 1. – Johann Christian Bach, német zeneszerző (* 1735)
 február 8. – Daniel Bernoulli, svájci matematikus, fizikus (* 1700)
 április 12. – Pietro Metastasio, olasz költő (* 1698)
 július 1. – Charles Watson-Wentworth, Rockingham második őrgrófja, a Térdszalagrend lovagja, királyi titkos tanácsos, whig párti brit politikus, miniszterelnök (* 1730)
 augusztus 13. – Henri-Louis Duhamel du Monceau, francia fizikus, hajómérnök, botanikus (* 1700)
 szeptember 16. – Farinelli, olasz kasztrált énekes (* 1705)

18. század